Dragi učenici, na današnjem ćemo satu ponavljati i vježbati narječja.

Prvo ćete pogledati videolekciju o narječjima na sljedećoj poveznici:

<https://youtu.be/3PKYZv5qpPw>

Ne morate ništa zapisivati, sažetak narječja odrađujete za domaću zadaću (rok je srijeda) koju ćete pregledanu dobiti do kraja tjedna. Ovo je samo da utvrdite gradivo.

Nakon odgledane videolekcije trebate riješiti zadatke u radnoj bilježnici od 68. do 71. str. (1. – 8. zadatak).

Točne odgovore dobit ćete na sljedećem satu.

**Najavljujem provjeru znanja iz povijesti jezika i narječja za 29. travnja.**

Evo i obavijesti o lektiri.

Na portalu e-lektira - CARNET naći ćete pjesme Dragutina Tadijanovića u zbirci *Srebrne svirale*.

Odaberite cjelinu *Romon mladog izvora* i u njoj sljedeće pjesme: Pozdrav šumi, Stope u snijegu, Rano sunce u šumi, Večer, Mladić u trsju tužan, Ogledala sreće, Visoka žuta žita, Šume snivaju, Dugo u noć, u zimsku bijelu noć, Večer nad gradom i Sanjam kako idem pored tebe.

Pročitajte i bilješke o piscu.

**Lektiru ćemo raditi u četvrtak, 27. travnja**, na satu tako da ćete rješavati zadatke koje vam pošaljem i poslati mi ih na pregled.